Je prísne zakázané vnášať do areálu akékoľvek sklenené nádoby vrátane fliaš, horľaviny, zbrane, alkoholické nápoje, psychotropné látky, predmety ohrozujúce bezpečnosť, pyrotechniku a otvorený oheň. Organizátor podujatia si vyhradzuje právo vykázať z areálu osoby pod vplyvom alkoholu a iných omamných látok a tiež osoby, ktoré narúšajú verejný poriadok a občianske spolunažívanie. Videokamery a fotoaparáty je možné používať len pre vlastné potreby. Z dôvodu ochrany prírody je povolené parkovať len na miestach na to určených. Zároveň je prísne zakázané pohybovať sa mimo značených chodníkov. Buďte ohľaduplní k spolubývajúcim v okolitých stanoch. Dodržiavajte nočný kľud po 22:00. Odporúčame návštevníkom, aby si dávali pozor na osobné veci, najmä cenné veci (peňaženky, mobily a pod.). Pohyb psov v areáli je povolený iba s náhubkom a na vôdzke, inak je vstup pre psov a iné domáce zvieratá do areálu zakázaný.